DA
L 3/8
Den Europæiske Unions Tidende
5.1.2023
KOMMISSIONENS GENNEMFØRELSESFORORDNING (EU) 2023/53 af 4. januar 2023 om godkendelse af et præparat af Pediococcus acidilactici CNCM I-4622 som fodertilsætningsstof til alle dyrearter (EØS-relevant tekst)
EUROPA-KOMMISSIONEN HAR —
under henvisning til traktaten om Den Europæiske Unions funktionsmåde, under henvisning til Europa-Parlamentets og Rådets forordning (EF) nr.
1831/2003 af 22. september 2003 om fodertilsæt­ ningsstoffer (1), særlig artikel 9, stk.
2, og ud fra følgende betragtninger: (1)
Forordning (EF) nr.
1831/2003 indeholder bestemmelser om godkendelse af fodertilsætningsstoffer og om grundlaget og procedurerne for udstedelse af sådanne godkendelser.
(2)
Der er i overensstemmelse med artikel 7, stk.
1, i forordning (EF) nr.
1831/2003 indgivet en ansøgning om godkendelse af et præparat af Pediococcus acidilactici CNCM I-4622.
Ansøgningen var vedlagt de oplysninger og dokumenter, der kræves i henhold til artikel 7, stk.
3, i forordning (EF) nr.
1831/2003.
(3)
Ansøgningen vedrører godkendelse af et præparat af Pediococcus acidilactici CNCM I-4622 som fodertilsætningsstof til alle dyrearter med klassificering i tilsætningsstofkategorien »teknologiske tilsætningsstoffer« og i de funktionelle grupper »surhedsregulerende midler« og »hygiejneforbedrende midler«.
(4)
Den Europæiske Fødevaresikkerhedsautoritet (»autoriteten«) konkluderede i sin udtalelse af 29. juni 2022 (2), at præparatet af Pediococcus acidilactici CNCM I-4622 på de foreslåede anvendelsesbetingelser ikke har skadelige virkninger på dyrs sundhed, forbrugersikkerheden eller miljøet.
Autoriteten konkluderede også, at det betragtes som et respiratorisk sensibiliserende stof, men ikke er øjen- eller hudirriterende eller hudsensibiliserende.
Autoriteten konkluderede endvidere, at præparatet viste potentiale til at nedsætte pH-værdien og væksten af colibakterier i flydende foder.
Autoriteten har ligeledes gennemgået den rapport om metoderne til analyse af fodertilsæt­ ningsstoffet, der blev forelagt af det i henhold til forordning (EF) nr.
1831/2003 oprettede referencelaboratorium.
(5)
Vurderingen af præparatet af Pediococcus acidilactici CNCM I-4622 viser, at betingelserne for godkendelse, jf. artikel 5 i forordning (EF) nr.
1831/2003, er opfyldt.
Anvendelsen af dette præparat bør derfor godkendes.
Kommissionen mener, at der bør træffes passende beskyttelsesforanstaltninger for at forhindre negative virkninger for menneskers sundhed, navnlig for brugerne af tilsætningsstoffet.
(6)
Foranstaltningerne i denne forordning er i overensstemmelse med udtalelse fra Den Stående Komité for Planter, Dyr, Fødevarer og Foder —
VEDTAGET DENNE FORORDNING:
Artikel 1 1.
Det i bilaget opførte præparat, som tilhører tilsætningsstofkategorien »teknologiske tilsætningsstoffer« og den funktionelle gruppe »surhedsregulerende midler«, godkendes som fodertilsætningsstof på de betingelser, der er fastsat i bilaget. 2.
Det i bilaget opførte præparat, som tilhører tilsætningsstofkategorien »teknologiske tilsætningsstoffer« og den funktionelle gruppe »hygiejneforbedrende midler«, tillades anvendt som fodertilsætningsstof på de betingelser, der er fastsat i samme bilag.
(1) EUT L 268 af 18.10.2003, s. 29. (2) EFSA Journal 2022;20(8):7424.